Document ID: 31998R0921

ΚΑΝΟΝΙΣΜΟΣ (ΕΚ) αριθ. 921/98 ΤΗΣ ΕΠΙΤΡΟΠΗΣ της 28ης Απριλίου 1998 περί παύσεως της αλιείας του μπακαλιάρου, του εγλεφίνου και του καλκανιού από πλοία με σημαία του Βελγίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 2635/97 (2), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 45/98 του Συμβουλίου, της 19ης Δεκεμβρίου 1997, για τον καθορισμό, για ορισμένα αποθέματα ιχθύων, ή ομάδες αποθεμάτων ιχθύων των συνολικών επιτρεπομένων αλιευμάτων για το 1998 και ορισμένων όρων υπό τους οποίους μπορούν να αλιευθούν (3), προβλέπει ποσοστώσεις για μπακαλιάρο, εγλεφίνο και καλκάνι, για το 1998 7
ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία, τα αλιεύματα που πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που τους έχει διατεθεί 7
ότι οι ποσοστώσεις μπακαλιάρου στα ύδατα των διαιρέσεων CIEM ΙΙΙa Skagerrak, εγλεφίνου στα ύδατα των διαιρέσεων CIEM ΙΙΙα, ΙΙΙb, c, d (ζώνη ΕΟΚ), και καλκανιού στα ύδατα των διαιρέσεων CIEM ΙΙΙa Skagerrak που χορηγήθηκαν στο Βέλγιο για το 1998 έχουν εξαντληθεί λόγω ανταλλαγής ποσοστώσεων 7 ότι το Βέλγιο έχει απαγορεύσει την αλιεία των αποθεμάτων αυτών από την 1η Ιανουαρίου 1998 7 ότι πρέπει, κατά συνέπεια, να ληφθεί υπόψη αυτή η ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις των αλιευμάτων μπακαλιάρου στα ύδατα των διαιρέσεων CIEM ΙΙΙa Skagerrak, εγλεφίνου στα ύδατα των διαιρέσεων CIEM ΙΙΙα, ΙΙΙb, c, d (ζώνη ΕΟΚ), και καλκανιού στα ύδατα των διαιρέσεων CIEM ΙΙΙa Skagerrak που χορηγήθηκαν στο Βέλγιο για το 1998 εκτιμάται ότι έχουν εξαντληθεί.
Απαγορεύεται η αλιεία μπακαλιάρου στα ύδατα των διαιρέσεων CIEM ΙΙΙa Skagerrak, εγλεφίνου στα ύδατα των διαιρέσεων CIEM ΙΙΙα, ΙΙΙb, c, d (ζώνη ΕΟΚ), και καλκανιού στα ύδατα των διαιρέσεων CIEM ΙΙΙa Skagerrak, από πλοία με σημαία του Βελγίου ή νηολογημένα στο Βέλγιο, καθώς επίσης η διατήρηση επί του πλοίου ή η μεταφόρτωση και η εκφόρτωση των αποθεμάτων που αλιεύθηκαν από αυτά τα πλοία μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 1998.

Labels: 8
18
6